Peter Arnet Amundsen
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Norske arkitekter og arkitektkontorer fra 1900 til i dag
Peter Arnet Amundsen var en norsk arkitekt. Han var den første profesjonelt utdannede arkitekten som praktiserte i Nord-Norge.
Etter et USA-opphold i 1893–1897, der han utdannet seg til baptistpredikant, vendte han tilbake til Bergen. Der arbeidet han i bygningsfaget sammen med faren. I 1900 dro han til Trondheim, der han virket som snekker og arkitekt og tegnet leiegårder, villaer og forretningsbygg.Han deltok i gjenoppbyggingen av Ålesund etter brannen i 1904. Blant byggene han tegnet, var en rekke bedehus for Indremisjonen og baptistkirker i Steinkjer og Harstad. I 1906 dro han igjen til USA, der han arbeidet i fire år for arkitektfirmaet Russell & Babcock i Tacoma i Washington. Det var der han fikk sin profesjonelle utdannelse. Etter praksis hos flere arkitektfirmaer vendte han hjem for godt i 1914.Arnet Amundsen tiltrådte stillingen som stadskonduktør i Tromsø, og dette var en stilling han innehadde frem til 1944. Utvalgte arbeider i Tromsø: 1915-1916: Tromsø kinematografteater (Verdensteatret, fredet 1994)  1918: Geofysisk institutt (Værvarslinga for Nord-Norge)  1917-1923: Tromsø offentlige høyere allmennskole (nå Kongsbakken videregående skole)   Amundsen regulerte en hageby, der husene ble oppført etter hans tegninger. Han tegnet også villaer og kommunale leiegårder og en rekke offentlige bygg i Nord-Norge. Les mer i Store norske leksikon Peter Arnet Amundsen i norsk biografisk leksikon  Peter Arnet Amundsen i norsk kunstnerleksikon  arkitektur i Norge arkitektur